मते सारे माता दे सेवक, भगत ते पुजारी अपनी सुक्खन-सखान, मराद, आशा पूरी होने उप्पर माता दा जगराता करांदे न। मिथे दे दिना उप्पर लोकें गी सददे न ते कन्ने गै जगराता मंडली गी बी साई भेजी ओड़दे न। जगराते आलै दिन मिट्ठे भत्ता दा जग्ग करदे न। कुतै-कुतै दाल-भत्त ते पूड़ी-कड़ाs बी चलदा ऐ। रुट्टी खाइयै वेदक, गवैइए (जगराता मंडली) अपने साज-बाज कस्सियै तेआर होई जन्दे न। छिन्जें, दा खाड़ा लग्गी जन्दा ऐ। अद्धी रातीं तगर छिन्जां, बारां, कत्थां चलदियां न। अद्धी रातीं दे मगरा माता दी जोत जगाइयै तारां रानी दी कथा शुरू होई जन्दी ऐ। कन्ने-कन्ने भजन भेटां कीर्तन चलदा रौंह्दा ऐ जेह्ड़ा बडले तगर पजाई ओड़दा ऐ ते सूरजा गी मत्था टकाइयै गै मुकदा ऐ। इयै नेह् जगराते दे पैह्ले पक्ख ‘छिन्जें दे खाड़े’ चा इक झलक पेश ऐ।